Diari Oficial de la Generalitat Valenciana


Sumari del DOGV 5704, del 15-02-2008 (2008/1894)

ACORD de 6 de febrer de 2008, del Consell de la Sindicatura de Comptes de la Comunitat Valenciana, per mitjà del qual s'anuncia la provisió, pel sistema de lliure designació, d'un lloc de treball vacant en la institució.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5704

Data del DOGV
:   15-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/1894


Data del document
:   06-02-2008

Organisme emissor
:   Sindicatura de Comptes

Tipus de document
:   Acord

Anàlisi jurídica

 Descriptors 

:   * professió de la informàtica
    * concurs administratiu
    * administració regional

ACORD de 6 de febrer de 2008, del Consell de la Sindicatura de Comptes de la Comunitat Valenciana, per mitjà del qual s'anuncia la provisió, pel sistema de lliure designació, d'un lloc de treball vacant en la institució. [2008/1894]  
D'acord amb el que s'estableix en l'article 17.c) de la Llei 6/1985, d'11 de maig, de Sindicatura de Comptes, a l'empara del que es preveu en els articles 83.2 i 86 del Reglament de Règim Interior de la Sindicatura de Comptes, i en relació amb el que es disposa en el Text Refós de la Llei de Funció Pública Valenciana i en el Decret 33/1999, de 9 de març, del Govern Valencià, per mitjà del qual s'aprova el Reglament de Selecció, Provisió de Llocs de Treball i Carrera Administrativa, el Consell de la Sindicatura de Comptes de la Comunitat Valenciana ha acordat convocar la provisió de la vacant que tot seguit s'indica, conformement a les bases següents:  
Primera. Participants  
Podran participar en la present convocatòria els funcionaris de carrera de qualsevol administració pública que pertanyen al mateix grup i sector del lloc que es convoca i que reunisquen els requisits del dit lloc, d'acord amb la seua classificació.  
Segona. Lloc que es convoca  
El lloc vacant que s'anuncia i les seues característiques figuren en l'annex I d'aquesta convocatòria; per a allò que es recull en el dit annex, regeixen les previsions de la Relació de Llocs de Treball de la Sindicatura de Comptes, aprovada pel Consell del dia 5 de desembre de 2007 (BOCV núm. 40, de 17 de gener de 2008).  
Tercera. Sol·licituds  
Els participants hauran de presentar la seua instància segons el model que es publica com a annex II. Juntament amb les sol·licituds, els aspirants hauran d'adjuntar una fotocòpia del DNI i el seu curriculum vitae, en el qual es farà constar l'experiència professional, les titulacions acadèmiques, els anys de servei, els llocs de treball ocupats en les administracions públiques, estudis i cursos realitzats i d'altres mèrits que hom estime oportú manifestar.  
Al mateix temps, hi adjuntaran la documentació acreditativa dels requisits i mèrits al·legats, amb originals o còpies compulsades.  
Quarta. Termini i lloc de presentació  
Les instàncies i la resta de documentació es presentaran en el Registre General de la Sindicatura de Comptes de la Comunitat Valenciana, al carrer de sant Vicent, núm. 4, de València, o en qualsevol de les oficines a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 15 dies hàbils comptadors a partir del dia següent a la publicació d'aquesta convocatòria en el Diari Oficial de la Comunitat Valenciana i en el Butlletí Oficial de les Corts Valencianes. El termini computarà a partir de la publicació que aparega en últim lloc.  
Cinquena. Comissió de valoració  
La comissió de valoració de la present convocatòria estarà integrada per:   
Titulars  
President:  
- Antonio Minguillón Roy. Auditor de la Sindicatura de Comptes.  
Vocals:  
- Ricardo March García. Analista-programador de la Sindicatura de Comptes.  
- Begoña Romero Gil. Auditora de la Sindicatura de Comptes.  
- Juan Vicente Martínez Zaragoza. Auditor de la Sindicatura de Comptes.  
- Un representant del sindicat CCOO.  
- Un representant del sindicat UGT.  
- Un representant del sindicat CSIF.   
Vocal secretària:  
- Marta Chastel Mazarredo. Tècnica superior de Personal i Afers Generals de la Sindicatura de Comptes.  
Suplents  
President:   
- Miguel Olivas Arroyo. Auditor de la Sindicatura de Comptes.  
Vocals:  
- Eduardo Ariño Ferrer. Lletrat de la Sindicatura de Comptes.  
- Nicolás Sánchez García. Auditor de la Sindicatura de Comptes.  
- José Andrés Ruiz del Molino. Auditor de la Sindicatura de Comptes.  
- Un representant del sindicat CCOO.  
- Un representant del sindicat UGT.  
- Un representant del sindicat CSIF.   
Vocal secretari:  
- Robert Cortell Giner. Lletrat en cap de la Sindicatura de Comptes.  
El funcionament de la comissió avaluadora s'ajustarà al que es disposa per als òrgans col·legiats en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Sisena. Resolució del procediment  
D'acord amb el que s'estableix en l'article 27.d) del Decret 33/1999, de 9 de març, del Govern Valencià, per mitjà del qual s'aprova el Reglament de Selecció, Provisió de Llocs de Treball i Carrera Administrativa, i conformement al que s'estableix en l'Acord del Consell de la Sindicatura de Comptes de data 15 de novembre de 2007, per a elaborar la corresponent proposta de resolució la comissió de valoració tindrà en compte -entre altres extrems d'idoneïtat amb el lloc de treball acreditats en el currículum-, l'acreditació de coneixements en matèria d'auditoria de sistemes informàtics.  
La comissió avaluadora, immediatament abans de redactar la proposta d'acord, la posarà de manifest als interessats en el tauler d'anuncis de la seu de la Sindicatura de Comptes, i concedirà un termini de 10 dies hàbils perquè al·leguen i justifiquen davant la comissió el que estimen pertinent.  
Una vegada que la comissió haja redactat la proposta d'acord, amb les al·legacions i justificacions presentades, la dita proposta serà elevada al Consell de la Sindicatura de Comptes, el qual, a la vista de tot això, adoptarà l'acord que escaiga i el trametrà per a publicar-lo al Diari Oficial de la Comunitat Valenciana i al Butlletí Oficial de les Corts Valencianes.  
Setena. Adjudicació de destinacions  
Aquesta convocatòria es resoldrà en un termini no superior a tres mesos, comptadors des del dia següent a la data d'acabament del termini de presentació d'instàncies.  
En l'acord de resolució d'aquesta convocatòria s'indicarà expressament la data de començament dels terminis de cessament i de presa de possessió.  
No obstant això, l'òrgan competent per a resoldre podrà acordar que el lloc siga declarat desert, encara que hi haja candidats que reunisquen els requisits mínims, si considera que cap d'ells no resulta idoni per al lloc convocat.  
La destinació adjudicada serà irrenunciable, llevat que abans de finalitzar el termini de presa de possessió se n'haja obtinguda una altra per convocatòria pública.  
En l'acord per mitjà del qual s'adjudique el lloc convocat, s'indicarà expressament la data de la presa de possessió.  
Vuitena  
En compliment de la Llei Orgànica 15/1999, de 13 de desembre, de Protecció de Dades de Caràcter Personal, s'informa a tots els qui participen en aquesta convocatòria que les dades personals aportades de forma obligatòria o -si és el cas- voluntària, seran incorporades al fitxer «Processos selectius», de titularitat de la Sindicatura de Comptes de la Comunitat Valenciana. Aquest fitxer, degudament inscrit en el Registre General de Protecció de Dades, té com a finalitat la gestió de sol·licituds dels aspirants i de les publicacions pertinents, així com del procés per a la provisió de llocs de treball vacants en la institució.  
S'informa que les dades personals seran cedides a les entitats públiques -estatals o autonòmiques- competents, en compliment del procés de provisió regulat. Així mateix, els resultats seran publicats en els taulers d'anuncis i en els butlletins oficials pertinents, d'acord amb la convocatòria.  
Conformement a la normativa citada, els aspirants estan obligats a informar de les variacions que puguen experimentar les dades personals facilitades. També podran exercir els drets d'accés, rectificació, cancel·lació i -si és el cas- oposició, enviant una sol·licitud per escrit, acompanyada d'una fotocòpia del seu DNI, dirigida a la Sindicatura de Comptes de la Comunitat Valenciana, carrer de sant Vicent, número 4, CP 46082, de València. A part d'això, i tal com es disposa en la norma tercera, apartat 5, de la Instrucció 1/1998 de l'Agència Espanyola de Protecció de Dades, la cancel·lació no es podrà efectuar quan puga perjudicar interessos legítims de l'afectat o de tercers, o quan existisca l'obligació de conservar les dades.  
Novena. Recursos  
El present acord posa fi a la via administrativa. Segons el que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 10.1.c) i 46 de la Llei 29/1988, de 13 de juliol, Reguladora de la Jurisdicció Contenciosa Administrativa, els interessats podran interposar recurs de reposició, amb caràcter potestatiu, davant de l'òrgan que ha dictat aquest acord, en el termini d'un mes comptador des del dia següent al de la seua publicació. Alternativament, si no es recorre en reposició, pot interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent al de la seua publicació.  
València, 6 de febrer de 2008.- El síndic major: Rafael Vicente Queralt.  
ANNEX I  
Lloc de treball núm. 90. Cap de la Unitat d'Auditoria de Sistemes d'Informació i Suport  
- Naturalesa del lloc: funcionarial.  
- Classificació del lloc: grup A, sector d'administració general.  
- Complement de destinació: nivell 28.  
- Complement específic: 1.605 €/mes  
- Forma de provisió: lliure designació.  
- Localització: València.  
- Adscripció: equips auditoria.  
- Funcions:  
1ª. Donar suport a tots els equips d'auditoria en matèria d'utilització d'eines informàtiques d'auditoria (ACL).  
2ª. Efectuar la revisió dels sistemes d'informació dels ens fiscalitzats. A aqueix efecte es coordinarà amb els equips de fiscalització i dirigirà la participació tant del personal de la seua unitat, com del departament d'informàtica que li hagen assignat; així com dels experts externs que -si és el cas- col·laboren en els treballs.  
3ª. Elaborar els plans i programes de treball de les auditories o de les revisions de sistemes d'informació, tant dels que formen part de les fiscalitzacions ordinàries, com d'aquells treballs específics sobre sistemes que s'establisquen en els programes anuals d'actuació. (Els primers requeriran l'aprovació de l'auditor responsable del treball de fiscalització i els segons, de l'auditor que exercisca les funcions de director del Gabinet Tècnic).  
4ª. Elaborar un informe de resultats de cada revisió de sistemes que efectue, el qual traslladarà a l'auditor responsable del treball, amb el procediment i els efectes que es determinen en una directriu tècnica elaborada a aqueix efecte.  
5ª. Analitzar, planificar i coordinar la introducció de noves eines informàtiques i mètodes d'auditoria, i prestar suport als equips d'auditoria per a la seua correcta implantació i utilització.  
6ª. Administrar i coordinar el sistema de papers de treball electrònic de la Sindicatura i prestar assistència tècnica als equips.  
7ª. Col·laborar amb els equips de fiscalització i participar en treballs relacionats amb les tecnologies de la informació i les comunicacions, o en uns altres per als quals -per raó de les seues característiques- així s'establisca en els programes d'actuació anual o perquè així ho considere l'auditor que exercisca les funcions de director del Gabinet Tècnic davant d'una petició dels auditors.  
ANNEX II  
Model d'instància  
Lloc que sol·licita:  
Cognoms:  
Nom:  
DNI/NRP:  
Domicili oficial:  
Telèfon i FAX oficial:  
Domicili particular:  
Telèfon particular:  
Relació jurídica amb l'administració:  
Sector, grup, cos o escala a què pertany:  
Dependència i lloc de treball actual:  
Llista de documents que presenta:  
 1. Fotocòpia del DNI  
 2. Currículum  
 3. Certificacions relatives a:  
 3.1 Antiguitat  
 3.2 Titulacions  
 3.3 Grau personal  
 3.4 Serveis prestats  
 3.5 Cursos de formació i perfeccionament  
 3.6 Coneixements de valencià  
 3.7 Coneixements d'idiomes comunitaris  
 3.8 Coneixements en matèria d'auditoria de sistemes informàtics  
 4. D'altres certificats  
València ... de ... de 2008  
(Signatura)  
SINDICATURA DE COMPTES DE LA COMUNITAT VALENCIANA